I 1984 kom en gruppe rockere fra Ikast på besøg i Vorupør i Thy. Stemningen mellem dem og byens fiskere var højspændt, og pludselig sprang det hele i luften.

Ikke før og ikke siden 1984 er der set et slagsmål i Vorupør som det mellem byens fiskere og rockerne fra MC Uldjyderne i Ikast. 300 mennesker var oppe at slås, og de mange betjente, der troppede op, måtte bare vente på slagsmålet var overstået og håbe at ingen var kommet alvorligt til. Det var heldigvis også resultatet, så i dag kan man se tilbage på det 30 år gamle slagsmål med et smil. Det gør man i dette program hvor rockerne for første gang siden slagsmålet kommer tilbage til Vorupør - og møder fiskerne.